William Collum

William Sean Collum (født 1979) er en skotsk fotballdommer som fra 2006 har hatt status som FIFA-dommer. Collum fikk sin debut i den skotske toppdivisjonen Scottish Premier League i 2006.

 Biografi 
Collum ble tildelt sine første kamper i Scottish Football League i november 2004, og dømte sin første kamp i Scottish Premier League i april 2006. Hans første europacupkamp kom den 25. juni 2006, da han dømte første kvalifiseringsrunde av UEFA Intertoto Cup mellom Kalmar FF og JK Narva Trans (2–0). Han har siden dømt flere kvalifiseringskamper og gruppespillkamper både i Europaligaen (2006/2007, 2007/2008, 2008/2009, 2009/2010, 2010/2011 med kvartfinale) og Mesterligaen (2007/2008, 2008/2009, 2009/2010, 2010/2011, 2011/2012 og 2012/2013).

Internasjonalt ble Collum tildelt kamper under EM-kvalifiseringsspill for U-17 i 2006, for U-19 (2007 og 2008), for U-21 (2007, 2009 og 2011) samt under verdensmesterskapet for U-20 i 2011. Hans første seniorkamp på internasjonalt nivå kom den 17. oktober 2007, da han dømte  mot  under kvalifisering til EM i fotball 2008, gruppe E (0–2).UEFA.com – Andorra 0-2 Estonia (Besøkt 17. mars 2013) Han har siden dømt kamper både under kvalifisering til EM i fotball 2012Soccerway.com – European championships 2011 Norway-Cyprus (Besøkt 17. mars 2013) og kvalifisering til VM i fotball 2014.FIFA.com – Match report 2012: Slovakia-Greece 0-1  (Besøkt 17. mars 2013)

Den 24. oktober 2010 ble Collum tildelt sin første Old Firm-kamp på Celtic Park, hvor han etter kampen mottok dødstrusler rettet mot seg og sin familie.Dailyrecord.co.uk – Death threat calls made to referee Willie Collum after Old Firm clash (Av Keith Jackson. Publisert 26. oktober 2010, besøkt 17. mars 2013) Den 11. juni 2012 ble det annonsert at Collum hadde blitt valgt ut til nivået FIFAs elitedommere, hvor han sammen med landsmannen Craig Thomson ble en av 24 dommere på listen over verdens mest anerkjente fotballdommere.Scottishfa.co.uk – Willie Collum joins world refereeing elite (Publisert 11. juni 2012, besøkt 17. mars 2013)

 Referanser 

 Eksterne lenker 
 Scottishfa.co.uk – Dommerprofil hos det skotske fotballforbundet
 Dommerprofil hos Worldreferee.com 

Kategori:Skotske fotballdommere
Kategori:Dommere i Fotball-EM 2012
Kategori:Dommere i Fotball-EM 2016
Kategori:Fotballdommere som har dømt UEFA Super Cup
Kategori:Personer fra Glasgow
Kategori:Fødsler i 1979